Държавен вестник, бр. 19, 2002 г., стр. 13

Б Р О Й  19
Д Ъ Р Ж А В Е Н   В Е С Т Н И К
С Т Р .  13
(2) Заседанията на основния екип се ръково-
дят от главния преговарящ.
(3) Секретариат на основния екип е дирек-
ция “Европейска интеграция и отношения с
международните финансови институции” на
Министерския съвет.
(4) Основният екип провежда заседания най-
малко веднъж месечно.
(5) Протокол от заседанията на основния екип
се изпраща на членовете му в 3-дневен срок от
провеждането на съответното заседание.
Чл. 6. (1) Основният екип подпомага Съве-
та по европейска интеграция, като:
1. прави предложения до Съвета по европейс-
ка интеграция за разглеждане на въпроси от
неговата компетентност;
2. анализира информацията за изпълнение-
то на поетите от страната в хода на преговорите
ангажименти и предлага на координационния
съвет и на работните групи предприемането на
приоритетни действия в тази насока;
3. дава препоръки на институциите, ангажи-
рани с планиране и програмиране на българс-
кото участие в предприсъединителните прог-
рами на Европейския съюз;
4. разглежда и предлага на Съвета по евро-
пейска интеграция за одобряване проект на окон-
чателен поименен списък на проектните идеи за
финансиране по линия на ФАР, които българс-
ката страна ще предложи за одобряване или
включване в съответния финансов меморандум;
5. прави оценка на общото състояние на по-
мощите, предоставяни на Република България
от Европейския съюз, с цел рационализиране
процеса на планиране и укрепване на адми-
нистративния капацитет по изпълнението на
проектите.
(2) Основният екип разглежда проектите на
позиции за преговори и мандат за водене на
преговори, представени от ръководителя на
работната група.
(3) Ръководителят на основния екип предс-
тавя в 5-дневен срок документите по ал. 2 за
обсъждане в Съвета по европейска интеграция.
Чл. 7. (1) Към Съвета по европейска интег-
рация се създава Координационен съвет за под-
готовка на Република България за присъединя-
ване към Европейския съюз, наричан по-ната-
тък “координационния съвет”, ръководен от
главния преговарящ.
(2) Членове на координационния съвет са
ръководителите на работните групи по съот-
ветните раздели на преговорите за присъединя-
ване към Европейския съюз.
(3) Директорът на дирекция “Европейска
интеграция” на Министерството на външните
работи е секретар на координационния съвет.
(4) По определени въпроси и отделни аспек-
ти на диалога с Европейския съюз и на прегово-
рите за присъединяване координационният съ-
вет заседава в ограничен състав.
(5) На заседанията на координационния съ-
вет се канят за участие членовете на основния
екип, ако това се налага.
(6) На заседанията си координационният
съвет може да кани и представители на иконо-
мическите и социалните партньори, на непра-
вителствените организации и на дирекция “Ев-
ропейска интеграция” на Народното събрание.
Чл. 8. (1) Координационният съвет:
1. дава общи насоки за дейността на работ-
ните групи;
2. разпределя проблематиката по европейс-
ката интеграция по работни групи;
3. подготвя и анализира резултатите от за-
седанията на институциите, които функциони-
рат съгласно Европейското споразумение за
асоцииране;
4. осъществява връзката между процеса на
актуализиране на Националната програма за
приемане достиженията на правото на Евро-
пейските общности и преговорния процес;
5. извършва системна оценка на изпълнени-
ето на задълженията на Република България в
рамките на преговорния процес, на документа
“Партньорство за присъединяване” и на Наци-
оналната програма за приемане достиженията
на правото на Европейските общности;
6. дава становища за приоритетните облас-
ти—бенефициенти на финансово подпомагане
от Европейския съюз;
7. обсъжда въпроси на европейската интег-
рация от междусекторен характер с оглед хар-
монизиране на усилията и оптимизиране на
диалога с Европейския съюз.
(2) За дейностите по ал. 1 координационни-
ят съвет изготвя веднъж на 6 месеца график за
работата си.
(3) Координационният съвет заседава най-
малко веднъж месечно.
Чл. 9. (1) Секретарят на координационния
съвет съставя и изпраща в 7-дневен срок прото-
кола от заседанието на членовете на координа-
ционния съвет и на основния екип.
(2) Секретарят на координационния съвет
изпраща на работните групи в 3-дневен срок
след получаването им в Министерството на
външните работи дневен ред и протоколи от
заседания на институциите по Европейското
споразумение, документи от Междуправителс-
твената конференция за присъединяване на
Република България към Европейския съюз,
както и други материали.
Чл. 10. (1) Към координационния съвет фун-
кционират работни групи, които формират раз-
ширения екип за водене на преговорите за при-
съединяване, съгласно приложение № 2.
(2) Ръководителите на работните групи се
утвърждават от министър-председателя по пред-
ложение на министъра на външните работи.
(3) Министърът или ръководителят на воде-
щото по проблематиката ведомство съгласува-
но със заинтересуваните министри и ръководи-
тели на ведомства определят ръководителите и
състава на работните групи, в който задължи-
телно се включват юристи. В състава на работ-
ните групи могат да се включват и представите-
ли на икономическите и социалните партньори.